Melissa
Vide etiam paginam discretivam: Melissa (discretiva). Melissa est titulus commentariorum periodicorum in Belgica editorum, qui omnino latine conscribuntur. Hi commentarii a Gaio Licoppe medico eduntur. Enim post primum Seminarium Latinum Vestendae habitum nonnulli participes voluerunt tam circulum latinum condere quam commentarios latine scriptos edere. Melissae numerus primus die 2 Aprilis anno 1984 Bruxellis in lucem prodiit, et quattuor primi auctores qui hos commentarios ad prosperos successus inauguraverunt, fuere: Gaius Licoppe, Alaenus Divutius, Iohannes Van Assel et Dominicus Moris. De variis thematibus, historicis, politicis, litterariis in eius paginis disputatur. Decursu temporum, Melissa facta est quasi speculum et echo mundi latini hodierni et catalogus scriptorum qui in Melissa scripserunt quasi theatrum est latinitatis vivae temporum nostrorum. Qua de causa damus eorum indicem qui sequitur ad melius litteras neolatinas hodiernas noscendas.